Diari Oficial de la Generalitat Valenciana


Sumari del DOGV 4753, del 14-05-2004 (2004/4682)

ORDRE de 4 de maig de 2004, de la Conselleria de Territori i Habitatge, per la qual es convoquen ajudes al finançament de les despeses corrents de funcionament i divulgació de les entitats declarades agents col·laboradors de la xarxa d'oficines d'infohabitatge solidari.
------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4753

Data del DOGV
:   14-05-2004

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2004/4682


Data del document
:   04-05-2004

Organisme emissor
:   Conselleria de Territori i Habitatge

Tipus de document
:   Ordre

Descriptors 

:   * oficina d'informació
    * administració local
    * societat sense fins de lucre
    * suport econòmic
    * habitatge social

ORDRE de 4 de maig de 2004, de la Conselleria de Territori i Habitatge, per la qual es convoquen ajudes al finançament de les despeses corrents de funcionament i divulgació de les entitats declarades agents col·laboradors de la xarxa d'oficines d'infohabitatge solidari. [2004/X4682]
  
Per Ordre de 30 d'abril de 2003 de la Conselleria de Benestar Social (DOGV de 15.05.2003) es constitueix la Xarxa d'Oficines d'Infohabitatge Solidari.
  
El Decret 71/2003, de 21 de juny (DOGV de 23.06.2003) del Consell de la Generalitat Valenciana, va determinar el nombre i la denominació de les conselleries en què s'organitza l'administració de la Generalitat, i es van assignar les competències a les conselleries per Decret 7/2003, de 21 de juny (DOGV de 23.06.2003) del president de la Generalitat.
  
Per raó d'aquesta nova estructura és la Conselleria de Territori i Habitatge la que té assignades les competències en matèria d'habitatge, i és el Reglament orgànic i funcional de la referida conselleria aprovat per Decret 119/2003, d'11 de juliol (DOGV de 14.07.2003) del Consell de la Generalitat, el qual determina les funcions que en matèria d'habitatge tant en l'aspecte general com més social, desenvoluparà la Direcció General d'Habitatge i Projectes Urbans.
  
La mesura iniciada amb la creació de la xarxa, i aprovada pel Consell, implica una acció innovadora i solidària de la Generalitat Valenciana, per a vincular la política d'habitatge amb la integració d'aquells col·lectius socials més desfavorits que tendeixen a intensificar les polítiques d'inclusió i sostenibilitat social.
  
No obstant això, des del que és la definició de les mesures relatades, s'és conscient de la necessària col·laboració i implicació que aquells altres sectors que es troben en estret contacte amb els referits col·lectius socials més desfavorits, tals com corporacions locals i entitats privades sense ànim de lucre, que així ho sol·liciten.
  
Aquesta implicació i voluntat de col·laboració es materialitza en les sol·licituds d'accedir a la xarxa com a agent col·laborador mitjançant un compromís de prestació de servei integral d'assessorament, informació i intermediació social, en matèria d'habitatge solidari.
  
Com a mostra de la voluntat demostrada en les distintes actuacions en matèria d'integració social, per a l'exercici 2004, s'ha consignat una línia de subvenció específica, que permeta coadjuvar les despeses corrents que la implementació d'aquest nou servei puga comportar als distints agents col·laboradors.
  
Per tot això, i en ús de les facultats atribuïdes per l'article 35 de la Llei 5/1983, de 30 de desembre, de Govern Valencià, i l'article 47 del text refós de la Llei d'hisenda pública de la Generalitat Valenciana.
  
ORDENE
  
Primer
  
Establir un règim de subvencions destinades a sufragar les despeses corrents de funcionament i manteniment, dels distints agents col·laboradors integrants de la Xarxa d'Oficines d'Infohabitatge Solidari, declarats com a tal per Resolució del director general d'Habitatge i Projectes Urbans, en compliment de les funcions assignades en la referida resolució. Aquestes ajudes s'estableixen a càrrec del capítol IV transferències corrents, de la secció 14, Conselleria de Territori i Habitatge; programa 431.20, Direcció General d'Habitatge i Projectes Urbans, línia de subvenció T4874000, amb una dotació anual màxima de 209.900 € (dos-cents nou mil nou-cents euros) tal com consta en la Llei 17/ 2003, de 30 de desembre, de pressupostos de la Generalitat Valenciana per a l'exercici 2004.
  
Segon
  
Aprovar les bases per les quals es regirà aquest règim i que figuren com a annex I d'aquesta ordre.
  
Tercer
  
En tot allò no regulat en la present ordre serà d'aplicació el que disposa el Decret Legislatiu, de 26 de juny de 1991, de la Generalitat Valenciana, pel qual s'aprova el text refós de la Llei d'hisenda pública de la Generalitat Valenciana.
  
DISPOSICIONS FINALS
  
Primera
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, es pot interposar recurs contenciós administratiu en el termini de dos mesos, comptadors des de l'endemà de la publicació en el Diari Oficial de la Generalitat Valenciana, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que disposa l'article 10 i concordants de la Llei 29/1998, de 13 de juliol, reguladora de la jurisdicció contenciosa administrativa.
  
Tot això sense perjudici de la interposició del recurs potestatiu de reposició en el termini d'un mes des de l'endemà de la publicació, d'acord amb el que disposen els articles 116 i 117 de la Llei 30/1992, de 26 de novembre, de Règim jurídic de les administracions públiques i del procediment administratiu comú, modificada per la Llei 4/1999, de 13 de gener.
  
València, 4 de maig de 2004
  
El conseller de Territori i Habitatge,
  
RAFAEL BLASCO CASTANY
  
ANNEX I
  
Bases de la convocatòria
  
Primera. Beneficiaris
  
Podran ser beneficiaris aquelles entitats locals i entitats privades sense ànim de lucre, que hagen sigut declarades agents col·laboradors de la Xarxa Valenciana d'Infohabitatge Solidari.
  
Segona. Objecte de les ajudes
  
1. Podran subvencionar-se les següents despeses
  
a) Despeses de personal del personal que preste el servei de forma habitual i pel temps de la jornada que es dedique a aquest.
  
b) Despeses de material divulgatiu de les distintes actuacions en el marc de la imatge de la Xarxa Valenciana d'Infohabitatge Solidari.
  
c) Despeses de funcionament de local en què s'albergue la prestació del servei. En el cas que aquest es compartisca amb una altra activitat es determinarà la quantia de forma proporcional a l'espai i temps en què es preste el servei. Les despeses subvencionables seran aquells necessàries per al correcte funcionament del servei tals com aigua, llum, telèfon, neteja.
  
2. Les ajudes que s'establisquen en la present ordre tindran la consideració de subvencions a fons perdut.
  
Tercera. Quantia de les subvencions
  
Les ajudes en cap cas podran superar l'import màxim de 14.000 € per agent col·laborador, ni ser superior al 100% de les despeses que s'han de justificar. L'import definitiu d'aquesta subvenció es fixarà per a cada sol·licitant en la corresponent resolució de concessió de la subvenció.
  
L'import de les subvencions regulades en aquestes bases en cap cas podran ser de tal quantia que, aïlladament o en concurrència amb altres subvencions o ajudes d'altres administracions públiques o ens públics o privats, supere el cost de l'activitat que el beneficiari ha de desenvolupar.
  
Quarta. Sol·licituds i documentació
  
1. Les sol·licituds per a l'obtenció de les ajudes regulades en la present ordre es formalitzaran en instància degudament emplenada, segons el model adjunt.
  
2. Les sol·licituds hauran d'acompanyar-se dels documents que a continuació es relacionen.
  
a) Programa d'activitats objecte de la subvenció, s'indicaran els mitjans materials i humans que s'utilitzaran per a la prestació del servei, amb el contingut que s'indica en l'annex a la present ordre.
  
b) Imprés d'alta de tercers per a pagaments de la Generalitat Valenciana, segons el model adjunt.
  
c) Declaració relativa a les ajudes rebudes per a les mateixes activitats de qualsevol altra administració o ens públic o privat segons model adjunt.
  
3. Les entitats locals hauran de presentar certificat de l'acord adoptat per l'òrgan competent de l'entitat local.
  
4. Les entitats privades sense ànim de lucre a més dels documents indicats en els punts anteriors que els siguen d'aplicació presentaran:
  
4.1. DNI del president/a o del representant legal de l'entitat.
  
4.2. Targeta del CIF de l'entitat.
  
4.3. Certificat de l'acta on conste l'acord de sol·licitar les ajudes i nomenament del representant de l'entitat per a efectuar la sol·licitud.
  
4.4. Acreditació de la seua legal constitució mitjançant la presentació dels estatuts fundacionals, com també les posteriors modificacions a aquests, si és el cas. Així com, aportar el certificat expedit pel registre d'associacions de la Generalitat Valenciana.
  
Tota la documentació sol·licitada en l'apartat anterior que no siga original haurà de ser compulsada.
  
5. Quan els documents exigits ja estigueren en poder de la Conselleria de Territori i Habitatge, el sol·licitant podrà acollir-se al dret establert en l'article 35.f de la Llei 30/1992, de 26 de novembre, de Règim jurídic de les administracions públiques i del procediment administratiu comú, sempre que s'indique la data en el registre i l'òrgan o dependència en què van ser presentats o, si és el cas emeses, quan no hagen transcorregut més de cinc anys des de la finalització del procediment corresponent.
  
Cinquena. Lloc i termini de presentació
  
1. Les sol·licituds de les ajudes dirigides al director general d'Habitatge i Projectes Urbans es presentaran en el Registre General de la Conselleria de Territori i Habitatge situat al carrer Francesc Cubells, núm 7; i en els serveis territorials de la Conselleria a les províncies d'Alacant, av. Aguilera núm 1; de Castelló de la Plana, av del Mar núm 16; i de València, carrer de Gregori Gea, 27, o per qualsevol dels mitjans establerts en l'article 38.4 de la Llei 30/1992, de 26 de novembre, de Règim jurídic de les administracions públiques i del procediment administratiu comú (BOE núm 285, de 27.11.1992).
  
2. En cas d'enviament per correu certificat, la presentació de la documentació en l'oficina de correus corresponent haurà de fer-se d'acord amb el que disposa l'article 39 del Reial Decret 1.829/1999, de 31 de desembre, en sobre obert, a fi que l'exemplar destinat a la Conselleria de Territori i Habitatge siga datat i segellat abans de ser certificat. En el cas que la sol·licitud no estiga datada i segellada per l'oficina de correus corresponent, s'entendrà com a data vàlida de presentació aquella que aparega en l'entrada de registre de la Conselleria de Territori i Habitatge.
  
3. Les ajudes que hagen de ser finançades a càrrec del pressupost de l'any 2004, podran ser sol·licitades en el termini de dos mesos des de l'endemà de la publicació de la present ordre en el Diari Oficial de la Generalitat Valenciana.
  
Sisena. Valoració i tràmit
  
1. Rebudes les sol·licituds, la Direcció General d'Habitatge i Projectes Urbans de la Conselleria de Territori i Habitatge, a través d'una comissió tècnica, formada per tècnics de la Conselleria les verificarà i realitzarà les actuacions, d'ofici, que considere necessàries per a la determinació, coneixement i comprovació de les dades pe raó de les quals s'ha de pronunciar la resolució.
  
Quan la sol·licitud no reunisca els requisits o no s'acompanye la documentació que d'acord amb aquesta ordre resulte exigible, es notificara a l'interessat la causa que impedeix la continuació del procediment i se li requerirà perquè en el termini de 10 dies esmene la falta o acompanye els documents preceptius, amb indicació que si així no ho fera, se li considerarà que desisteix de la seua petició, prèvia resolució d'arxiu que serà dictada pel director general d'Habitatge i Projectes Urbans, en els termes previstos en l'article 42 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, tot això de conformitat amb el que preveu l'article 71 de la referida norma.
  
2. Les sol·licituds es prioritzaran d'acord amb el que disposa la base setena d'aquesta convocatòria.
  
3. La comissió tècnica elevara al director general una proposta de resolució que indique, per a cada sol·licitud acceptada, l'activitat objecte de les subvenció, el cost previst d'aquesta i el seu l'import. Per a les sol·licituds no acceptades s'especificaran degudament les raons de denegació.
  
Setena. Criteris de valoració
  
1. Com a criteris generals de valoració es tindrà en compte:
  
A) L'àmbit d'actuació sobre el qual actua l'agent col·laborador. Es presentarà per l'entitat sol·licitant la declaració sobre l'àmbit territorial que està disposat a cobrir atenent a les seues disponibilitats.
  
B) Llista dels mitjans humans i materials que destinarà per a la correcta prestació del servei. En aquest sentit quan es relacione el personal destinat a informar de les distintes actuacions que s'han de portar a terme per l'agent col·laborador de la xarxa d'infohabitatge solidari, s'indicarà l'antiguitat d'aquest en l'entitat, titulació i experiència.
  
C) Local en què es prestarà el servei amb indicació expressa de la ubicació i el nombre de locals destinats a tal fi, si és el cas.
  
D) La relació entre els costos que suposa la implantació del servei i els ingressos totals de l'exercici anterior, com també els pressupostos de les entitats sol·licitants en l'exercici corrent.
  
2. Pel que es refereix a les entitats sense ànim de lucre que integren la xarxa es tindrà en compte el col·lectiu social al qual atén, donant prioritat a aquelles actuacions que tinguen com a destinataris prioritaris els col·lectius socials desfavorits o amb risc d'exclusió.
  
Vuitena. Forma i termini de concessió
  
1. La resolució definitiva degudament motivada, serà resolta pel director general d'Habitatge i Projectes Urbans i serà publicada en el Diari Oficial de la Generalitat Valenciana.
  
2. La sol·licitud es considerarà desestimada si la resolució no es resol en el termini de tres mesos des de la finalització de la presentació d'instàncies.
  
Novena. Recursos
  
Les resolucions adoptades pel director general d'Habitatge i Projectes Urbans, en adoptar-se per delegació indicaran expressament aquesta circumstància i es consideraran dictades per l'òrgan que delegue, i esgotaran la via administrativa. Contra aquestes resolucions es podrà interposar el recurs contenciós administratiu en el termini de dos mesos, comptadors des de l'endemà de la notificació, davant la Sala contenciosa administrativa del Tribunal Superior de Justícia de la Comunitat Valenciana, de conformitat amb el que preveuen els articles 10 i concordants de la Llei 29/1998, de 13 de juliol, reguladora de la Jurisdicció contenciosa administrativa.
  
Tot això sense perjudici de la interposició del recurs potestatiu de reposició, en el termini d'un mes des de l'endemà de la notificació, d'acord amb el que disposen els articles 116 i 117 de la Llei 30/1992, de 26 de novembre, del règim jurídic de les administracions públiques i del procediment administratiu comú, modificada per la Llei 4/1999.
  
Deu. Obligacions dels beneficiaris
  
1. Els beneficiaris de les subvencions hauran de complir les obligacions següents:
  
- Realitzar el programa que fonamente la concessió de la subvenció.
  
- Acreditar davant la Conselleria de Territori i Habitatge la realització de l'activitat, com també el compliment dels requisits i condicions que determinen la concessió o gaudi de l'ajuda.
  
- Sotmetre's a les actuacions de control financer que corresponen a la Intervenció General, en relació amb les ajudes i subvencions concedides.
  
- Comunicar a la Conselleria de Territori i Habitatge l'obtenció de subvencions o ajudes per a la mateixa finalitat, procedents de qualsevol administració o ens públic.
  
- Prestar la col·laboració i presentar la documentació que siga necessària als tècnics de la Conselleria de Territori i Habitatge, a fi de comprovar l'execució del programa objecte de la subvenció.
  
- Donar adequada publicitat als elements objectes de l'ajuda seguint el models i formats que a l'efecte es determinen per la Conselleria de Territori i Habitatge.
  
- Complir totes les obligacions que estiguen previstes per al règim de subvencions i ajudes públiques, que siguen aplicables a la present ordre, de conformitat amb el que disposa el Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'hisenda pública de la Generalitat Valenciana, i la resta de legislació concordant i d'aplicació.
  
Les entitats sense ànim de lucre, a més de les obligacions anteriors, hauran de portar la comptabilitat de l'entitat d'acord amb el Pla general de comptabilitat .
  
Onze. Justificació i pagament
  
1. El pagament d'aquestes ajudes s'efectuarà d'una sola vegada, després de la justificació de l'ús d'aquestes, en el termini que a l'efecte s'establisca en la resolució de concessió de les ajudes. En cas de no figurar haurà de realitzar-se en qualsevol cas abans del 15 de novembre de l'any per al qual s'ha concedit l'ajuda, per a això els beneficiaris hauran de presentar factures originals i còpies per a ser cotejades per la unitat de registre de l'òrgan competent corresponent al programa i per l'import total subvencionat, juntament amb una memòria descriptiva de les activitats desenvolupades. En cap cas podrà ser objecte de subvenció l'IVA recuperable pel beneficiari.
  
2. Les entitats sense ànim de lucre hauran de presentar a més:
  
a) Certificat original expedit per la Tresoreria Territorial de la Seguretat Social d'estar al corrent de les obligacions de Seguretat Social o, si és el cas, d'estar exempts d'aquestes, en les formes previstes en l'Ordre de 30 de maig de 1996.
  
b) Certificat original expedit per l'Agència Estatal d'Administració Tributària d'estar al corrent o exempt de les seues obligacions tributàries estatals.
  
c) Certificat expedit per la Conselleria d'Economia, Hisenda i Ocupació d'estar al corrent o exempt de les seues obligacions tributàries respecte a la Comunitat Autònoma.
  
3. Les entitats locals hauran de presentar un certificat de la intervenció municipal de totes les despeses, juntament amb les còpies autentificades dels documents suport (factura, nòmines...) i juntament amb els justificants de pagament.
  
4. Si dels justificants de despeses presentades resultara un import inferior a l'ajuda concedida, es procedirà a la reducció automàtica de la subvenció en la quantia necessària perquè l'ajuda no excedisca de la despesa justificada.
  
Dotze. Revocació o minoració de la subvenció
  
1. Tota alteració de les condicions tingudes en compte per a la concessió de l'ajuda i, en tot cas, l'obtenció concurrent de subvencions o ajudes atorgades per altres administracions públiques o ens públics o privats, podrà donar lloc a la modificació de la resolució de la concessió.
  
2. L'incompliment pel beneficiari dels requisits i condicions que van donar lloc a l'atorgament de l'ajuda, com també la no-presentació de la documentació assenyalada en la base quarta d'aquesta ordre en el termini establert a l'efecte, donarà lloc al corresponent procediment de revocació de l'ajuda concedida. En la tramitació del procediment es garantirà en tot cas el dret de l'interessat a l'audiència.